Diari Oficial de la Generalitat Valenciana


Sumari del DOGV 4177, del 28-01-2002 (2002/406)

Informació pública del programa d'actuació integrada en sòl urbà per al desenvolupament de la unitat d'execució inclosa entre els carrers Mestre Marçal i Sant Domingo Savio, de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/406


Organisme emissor
:   Actividades Urbanas, SA

Tipus de document
:   Anunci

Informació pública del programa d'actuació integrada en sòl urbà per al desenvolupament de la unitat d'execució inclosa entre els carrers Mestre Marçal i Sant Domingo Savio, de València. [2002/A406]
  
La mercantil Actividades Urbanas, SA, ha formulat l'alternativa tècnica i projectes complementaris del programa d'actuació aïllada de la unitat d'execució inclosa entre els carrers Mestre Marçal i Sant Domingo Savio de València, de conformitat amb l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Després d'haver-la depositada a l'Ajuntament de València i haver-la notificat a les persones titulars cadastrals i registrals, de conformitat amb el que disposa l'article 48 de la Llei 6/1994, se sotmet a informació pública l'esmentada documentació, fent-hi constar:
  
1. L'objecte de l'actuació que es vol emprendre, el constitueix l'execució de les obres d'urbanització de la unitat d'execució que es delimita per a obtenir dues parcel·les edificables amb la condició de solar d'acord amb l'article 6 de la LRAU, de conformitat amb les previsions del planejament vigent. A aquest efecte, l'alternativa tècnica-projecte d'urbanització es complementa amb el projecte de reparcel·lació i delimitació d'unitat d'execució.
  
2. La documentació està protocol·litzada a la Notaria del senyor Carlos Salto Dolla, amb oficina situada a València, carrer Pérez Pujol, número 5.
  
Així mateix, s'ha depositat un exemplar d'aquesta documentació a l'Ajuntament de València.
  
3. Se sotmet a informació pública l'alternativa tècnica, constituïda per projecte d'urbanització, delimitació d'unitat d'execució i projecte de reparcel·lació, durant el termini de 20 dies hàbils a partir de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'esmentada notaria en dia hàbil, entre les 10.00 i les 13.00 hores, examinar la documentació i obtenir, a càrrec seu, si ho sol·licita, una còpia total o parcial de l'acta de protocol·lització.
  
Així mateix, es podrà consultar l'expedient administratiu a l'Ajuntament de València, els dies hàbils de 10.00 a 14.00 hores.
  
Durant aquest termini podran presentar-se davant de l'Ajuntament de València les al·legacions que consideren convenient i les alternatives tècniques que pretenguen competir amb l'exposada al públic.
  
4. En els cinc dies següents a l'acabament del termini d'informació pública, podran presentar-se proposicions juridicoeconòmiques per a l'execució de qualsevol de les alternatives que s'hagen formulat. Aquestes proposicions s'han de presentar en una plica tancada davant de l'Ajuntament de València.
  
5. Una vegada haja finalitzat aquest segon termini, en la següent data hàbil s'efectuarà l'acte d'obertura de pliques a l'Ajuntament.